
Rijeka, 22. srpnja 2026. god.


Svim zainteresiranim gospodarskim subjektima



Predmet: Poziv na sudjelovanje u istraživanju tržišta i dostavu informativnih ponuda za predmet nabave: NABAVA OSOBNIH VOZILA PUTEM OPERATIVNOG LEASINGA U TRAJANJU OD 84 MJESECI


Poštovani,

u svrhu pripreme postupka javne nabave za predmet nabave: NABAVA OSOBNIH VOZILA PUTEM OPERATIVNOG LEASINGA U TRAJANJU OD 84 MJESECI, Naručitelj provodi analizu tržišta sukladno članku 198. stavcima 1. i 2. Zakona o javnoj nabavi (NN 120/16, 114/22 i 48/26) te Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/17, 144/20 i 30/23).

Cilj provedbe analize tržišta je prikupiti relevantne informacije potrebne za kvalitetnu pripremu dokumentacije o nabavi i budućeg postupka javne nabave, osobito u dijelu:

· utvrđivanja procijenjene vrijednosti nabave,
· sagledavanja tehničkih i funkcionalnih rješenja dostupnih na tržištu,
· definiranja tehničkih specifikacija i ostalih uvjeta nabave,
· osiguravanja tržišnog natjecanja i primjene načela jednakog tretmana svih gospodarskih subjekata.

Pozivamo sve zainteresirane gospodarske subjekte da dostave:

· informativnu ponudu izrađenu na temelju priloženog troškovnika i tehničkih specifikacija,
· eventualne prijedloge, komentare i preporuke vezane uz tehničke specifikacije, uvjete nabave i kriterije za odabir ekonomski najpovoljnije ponude,
· ostale informacije koje smatrate korisnima za kvalitetnu pripremu predmetnog postupka javne nabave.

Naručitelj posebno poziva zainteresirane gospodarske subjekte da, ukoliko smatraju da je moguće ponuditi tehnički ili funkcionalno usporediva rješenja koja bolje odgovaraju stanju na tržištu, dostave svoje prijedloge uz odgovarajuće obrazloženje. Cilj analize tržišta je izraditi tehničke specifikacije koje će omogućiti tržišno natjecanje uz istodobno zadovoljavanje potreba Naručitelja.

Radi što kvalitetnije pripreme dokumentacije, zainteresirani gospodarski subjekti tijekom trajanja analize tržišta mogu dostavljati pitanja i zahtjeve za pojašnjenjem vezano uz objavljenu dokumentaciju. Naručitelj zadržava pravo odgovoriti na zaprimljene upite ukoliko ocijeni da su isti relevantni za provedbu analize tržišta.

Sve zaprimljene informacije i prijedlozi razmotrit će se pri izradi dokumentacije o nabavi, uz poštivanje načela tržišnog natjecanja, jednakog tretmana, nediskriminacije i transparentnosti.

Napominjemo da ovaj poziv služi isključivo u svrhu istraživanja tržišta i pripreme postupka nabave te ne predstavlja pokretanje postupka javne nabave niti obvezuje Naručitelja na provedbu postupka ili sklapanje ugovora.

Molimo da informativne ponude, prijedloge, komentare, pitanja i ostale informacije dostavite najkasnije do 29. srpnja 2026. godine na adresu elektroničke pošte: petra.gjirlic@cistoca-ri.hr ili drazenka.pulic@cistoca-ri.hr uz naznaku:

„Analiza tržišta – NABAVA OSOBNIH VOZILA PUTEM OPERATIVNOG LEASINGA U TRAJANJU OD 84 MJESECI“.

Zahvaljujemo na suradnji i iskazanom interesu.

